## KÄSKKIRI

**Maa riigi omandisse jätmine**

Maareformi seaduse § 29 ja § 31 lõike 1 punkti 1 ja Vabariigi Valitsuse 03.09.1996. a määrusega nr 226 kinnitatud “Maa riigi omandisse jätmise korra” punkti 5 alapunkti 2 alusel ning kooskõlas Viljandi Linnavalitsuse 07.07.2025. a korraldusega nr 355:

1. Jätan Transpordiameti valduses olevaid riigiteid 24159 Viljandi - Heimtali ja 49 Imavere - Viljandi - Karksi-Nuia teenindavad reformimata katastriüksused kogupindalaga 1239 m2 riigimaana Eesti Vabariigi omandisse järgmiselt:
   1. Viljandi maakonnas Viljandi linnas asuv 24159 Viljandi - Heimtali tee T2 katastriüksus katastritunnusega 89701:001:0711, ligikaudse pindalaga 184 m² ja sihtotstarbega transpordimaa;
   2. Viljandi maakonnas Viljandi linnas asuv 49 Imavere - Viljandi - Karksi-Nuia tee T4 katastriüksus katastritunnusega 89701:001:0639, ligikaudse pindalaga 1055 m² ja sihtotstarbega transpordimaa.
2. Transpordiameti peadirektor edasivolitamise õigusega korraldab käesoleva käskkirja punktis 1 nimetatud reformimata katastriüksuste kande muudatuste registreerimise riigi maakatastris, arvele võtmise riigi kinnisvararegistris ning kinnistamise kinnistusraamatus.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul käskkirja teatavaks tegemisest.

*/allkirjastatud digitaalselt/*

minister